Zohir Pirimov. Zohir Pirimov (1990-yil 6-martda tugʻilgan) – oʻzbekistonlik nafaqadagi professional futbolchi, hujumkor yarim himoyachi ampulasida oʻynagan. Zohir 2009-yilgi FIFA U-20 Jahon chempionatida 20 yoshgacha boʻlgan Oʻzbekiston terma jamoasi tarkibida ishtirok etgan. Futbolchilik faoliyati. Zohir Samarqand futbol maktabi tarbiyalanuvchisi hisoblanadi. Professional faoliyatini Navoiyning „Qizilqum“ klubida boshlagan. 2008-yilgi mavsumda taniqli sobiq futbolchi, OTMK (hozirda OKMK) bosh murabbiyi Igor Shkvirin taklifiga koʻra Olmaliq jamoasi bilan shartnoma imzolagan. Zohir Olmaliqliklar safida 8 mavsum davomida oʻynagan. 2017-yilgi mavsumda „Buxoro“ klubi bilan shartnoma imzolagan. Bir mavsum davomida Buxoro klubi sharafini himoya qilgan. Primov, 2018-yilgi mavsumda Namangannning „Navbahor“ jamoasi bilan shartnoma imzolagan. Shu mavsumning 2-davrasidan sobiq jamoasi „AGMK“ jamoasi bilan shartnoma imzolagan. 2020-yilgi mavsumda Olmaliq jamoasini tark etgan va „Buxoro“ klubi bilan shartnoma imzolagan. 2021-yil Termizning „Surxon“ klubi bilan shartnoma imzolagan. 2022-yil mavsumning 2-davrasidan Surxon jamoasini tark etgan. 2023-yilgi mavsum boshida futbolchilik faoliyatini yakunlagan.